Aplicația care transformă videoconferințele cu ajutorul realității augmentate.
Din cauza pandemiei, aplicațiile precum Zoom sau Google Meets au crescut enorm. O aplicație numită Spatial transformă videoconferințele cu ajutorul realității augmentate. Aplicația este momentan în versiunea beta, urmând să fie disponibilă curând pe iOS și Android.
Până anul acesta mulți dintre noi nici nu auzisem de Zoom. Acum, este cea mai populară aplicație în 2020 pe smartphone-uri.Nu poți să zici că-i cel mai plăcut mod de a-ți petrece timpul. O aplicație nouă va schimba însă total experiența anostă. Cu Spatial, participanții la conferință pot ajunge ca prin magie în fața ta. Tot ce trebuie să faci este să-ți creezi un avatar după o imagine și ceilalți vor putea să-l plaseze oriunde în cameră.Aplicația Spatial există încă din 2016 pe platformele de realitate virtuală.Pe smartphone-uri va fi disponibilă în curând. Ce ai văzut mai devreme este versiunea beta a aplicației.